| **มาตรการในภาคการเกษตร และอาหาร เพื่อแก้ไขปัญหาและบรรเทาผลกระทบจากการแพร่ระบาดของ COVID-19 ของไทย** | |
| --- | --- |
| **หน่วยงาน** | **มาตรการ** |
| กระทรวงพาณิชย์ | เมื่อวันที่ 9 เม.ย. 2563 ปรับมาตรการดูแลราคาผลไม้ช่วงผลผลิตที่กำลังออกสู่เป็น 5 มาตรการเร่งด่วน ได้แก่  1. มาตรการด้านการผลิต จะมีการบริหารจัดการเรื่องแรงงานเก็บผลไม้ โดยจะมีการผ่อนผันการเคลื่อนย้ายแรงงานข้ามเขต แต่จะมีการเข้มงวดเรื่องสุขอนามัยและความปลอดภัย, การดูแลความเป็นธรรมเรื่องราคาและปริมาณ จะมีการใช้กฎหมายการแข่งขันทางการค้า และกฎหมายว่าด้วยราคาสินค้าและบริการเข้ามาควบคุม 2. มาตรการด้านตลาดในประเทศ จะเพิ่มช่องทางการจัดจำหน่าย โดยการสนับสนุนค่าขนส่ง มีไปรษณีย์ไทยมาช่วยในการจัดส่งผลไม้ ปริมาณฟรี 200 ตัน การผลักดันให้นำผลไม้จำหน่ายบนแพลตฟอร์มออนไลน์ การรณรงค์การบริโภคผลไม้ในประเทศ และส่งเสริมให้นำผลไม้มอบเป็นของฝากของขวัญ  3. มาตรการด้านตลาดต่างประเทศ จะจัดการเจรจาจับคู่ธุรกิจ (บิซิเนส แมชชิ่ง) ระหว่างผู้ซื้อ ผู้นำเข้า กับผู้ประกอบการไทย และจะเพิ่มการทำแมชชิ่งในรูปแบบออนไลน์เพิ่มมากขึ้น ซึ่งจะรวมถึงสินค้าตัวอื่นๆ ด้วย การจัดคาราวานผลไม้ไปจำหน่ายผลไม้ในประเทศเพื่อนบ้าน  4. มาตรการเสริมสภาพคล่องให้ผู้ประกอบการ จะสนับสนุนดอกเบี้ยให้กับผู้ประกอบการที่รวบรวมผลไม้ในอัตรา 3% ระยะเวลา 10 เดือน ชดเชยดอกเบี้ยให้กับผู้ประกอบการที่รวบรวมผลไม้เพื่อส่งออกในอัตรา 3% ระยะเวลา 6 เดือน และช่วยค่าใช้จ่ายรวบรวมเพื่อส่งออกอีกกก.ละ 3 บาท เป้าหมาย 1 หมื่นตัน  5. มาตรการเสริมศักยภาพการบริหารจัดการผลไม้ในเรื่องมาตรฐาน จะดำเนินการผลักดันให้มีการยอมรับมาตรฐานการตรวจสอบร่วมกัน หากผ่านการตรวจสอบคุณภาพมาตรฐานจาก Central Lab ของไทยแล้ว เมื่อส่งออกไปจีน ก็จะไม่มีการตรวจสอบจากองค์กรตรวจสอบและรับรองคุณภาพจีน (CCIC) อีก และจะมีการสนับสนุนค่าตรวจสอบของแลปให้กับผู้ส่งออก เพื่อลดต้นทุนในการส่งออกด้วย |
| กระทรวงเกษตร  และสหกรณ์ | เมื่อวันที่ 8 เม.ย. 2563 มีมาตรการช่วยเหลือเกษตรกรช่วยเหลือ ได้แก่  1. ด้านหนี้สิน โดยกรมส่งเสริมสหกรณ์ดำเนินมาตรการเพื่อบรรเทาภาระหนี้สินของสหกรณ์ให้แก่สมาชิกสหกรณ์  2. ด้านการสร้างรายได้ ปัจจุบันกระทรวงเกษตรฯ โดยกรมชลประทานดำเนินการจ้างงานแล้ว 16,196 ราย ค่าจ้างแรงงานวันละ 377.85 บาท (รายได้ประมาณ 8,000 บาท/เดือน) ดำเนินการจ้างงานเป็นเวลา 6 เดือน  3. การเพิ่มช่องทางการจำหน่ายสินค้าเกษตร ได้มอบหมายหน่วยงานในสังกัด คือ  3.1 กรมประมง ได้เปิดระบบการสั่งจองสินค้าสัตว์น้ำออนไลน์ (Pre Order) ภายใต้ชื่อ “Fisheries Shop” เพื่อเป็นเครื่องมือในการจำหน่ายสินค้าสัตว์น้ำที่มีความสด  สะอาด ปลอดภัย และได้มาตรฐาน จากเกษตรกรไปสู่ผู้บริโภคโดยตรง  3.2 กรมส่งเสริมสหกรณ์ ประสานสหกรณ์การเกษตรกว่า 1,300 แห่งทั่วประเทศ ในการจำหน่ายอาหาร และสินค้าเกษตรให้ประชาชน โดยมีศูนย์กระจายสินค้าสหกรณ์  110 แห่ง โดยการสั่งซื้อผ่านช่องทางออนไลน์ www.co-opclick.com และผ่านบริการ taxi  3.3 องค์การส่งเสริมกิจการโคนมแห่งประเทศไทย (อ.ส.ค.) เพิ่มช่องทางตลาดออนไลน์ผ่านแพลตฟอร์มช้อปปิ้งออนไลน์หรืออีคอมเมิร์ซของลาซาด้า (LAZADA) และช้อปปี้  (Shopee)  3.4 องค์การตลาดเพื่อเกษตรกร (อ.ต.ก.) จัดพื้นที่จำหน่ายผลผลิตทางการเกษตรให้แก่เกษตรกร ร่วมถึงเพิ่มช่องทางการจำหน่ายสินค้าผ่าน [www.ortorkor.com](http://www.ortorkor.com) |
|
|
| เมื่อวันที่ 19 มี.ค. 2563 การประชุมคณะกรรมการพัฒนาและบริหารจัดการผลไม้ ครั้งที่ 2/2563 ได้ข้อสรุป 2 มาตรการหลักในส่วนของผลไม้ คือ  1. มาตรการช่วยเหลือในการกระจายและควบคุมคุณภาพสินค้าเกษตร ประกอบด้วย   1.1 โครงการรณรงค์ส่งเสริมการบริโภคผลไม้ภายในประเทศ Eat Thai First ได้แก่   (1) จัดสถานที่จำหน่ายผลไม้ที่จะออกช่วง เม.ย. - พ.ค. 63 ที่ตลาดไท Home pro และตลาดอื่นๆ ได้แก่ ซีคอนสแควร์, IT Square, Tesco Lotus, Big C, Tops,   Iconsiam และสถานีบริการน้ำมัน หมายทั้งสิ้น 3,000 ตัน   (2) ขอความร่วมมือทุกส่วนราชการ และจังหวัดสนับสนุนการบริโภคผลไม้ไทย อาหารไทย และใช้ดอกไม้ไทยประดับสถานที่ในการจัดงานต่างๆ เป้าหมาย 3,000 ตัน   (3) คัดเลือกเกษตรกรลงทะเบียนกับบริษัทไปรษณีย์ไทย จำกัด เพื่อกระจายสินค้าสู่ตลาดปลายทาง เป้าหมาย 2,000 ตัน   (4) เชิญชวนภาครัฐและภาคเอกชนที่มีศักยภาพ อาทิ ตลาดหลักทรัพย์ สภาหอการค้าไทย สภาอุตสาหกรรมแห่งประเทศไทย SCG ฯลฯ ช่วยซื้อผลไม้ เป้าหมาย 1,000 ตัน   (5) ส่งเสริมการขายผ่านระบบออนไลน์ เช่น Alibaba, Shopee, Lazada และการจำหน่ายผ่านระบบ อ.ต.ก. Online และ อ.ต.ก. Market เป้าหมาย 2,000 ตัน   (6) สนับสนุนการกระจายผลไม้ของสถาบันเกษตรกร โดยขอใช้งบกลาง จำนวน 45.0372 ล้านบาท เป้าหมาย 80,000 ตัน  1.2 โครงการสินค้าเกษตรไทยปลอดภัยจาก COVID-19 ขอความร่วมมือหน่วยงานในพื้นที่ให้เข้มงวดเกี่ยวกับสุขอนามัยของแรงงาน   นอกจากนี้ ได้เร่งศึกษากฎระเบียบการส่งออกผลไม้ไปประเทศอื่นๆ ที่มีศักยภาพ การเจรจาข้อจำกัดกีดกันทางการค้าที่มิใช่ภาษี (NTBs) สุขอนามัยพืช สุขอนามัยสัตว์   มาตรฐานสินค้า รวมทั้ง เร่งดำเนินการตรวจสอบรับรองมาตรฐาน GAP โดยมีเป้าหมายการตรวจรับรอง 70,000 แปลง และ GMP โรงคัดบรรจุ 180 โรง 2. การช่วยเหลือทางการเงินแก่สถาบันเกษตรกรและผู้ประกอบการ โดย ธ.ก.ส. อนุมัติมาตรการ 1) ปรับโครงสร้างหนี้กับลูกหนี้โดยปลอดการชำระหนี้เป็นเวลา 3 ปีตั้งแต่วันที่ 1 ม.ค. 2563 – 31 ธ.ค. 2564 และ 2) สนับสนุนสินเชื่อเสริมสภาพคล่องให้เกษตรกร สถาบันเกษตร และผู้ประกอบการ |
| เมื่อวันที่ 31 มี.ค. 2563 การประชุมหารือแนวทางการดำเนินการเพื่อแก้ไขปัญหาของเกษตรกรผู้เลี้ยงกุ้ง ที่ประชุมได้มีข้อสรุป 3 มาตรการ ได้แก่ 1 ระยะสั้น รัฐเข้าไปช่วย 80 % ของราคาห้องเย็นซื้อกุ้งจากเกษตรกร ฟาร์มเกษตรกรต้องไม่ใช่ฟาร์มขนาดใหญ่ ในการประเมินข้อมูลผลผลิตส่วนที่เหลือจากความต้องการของห้องเย็นควรจะใช้ตัวเลขผลผลิตที่ห้องเย็นต้องการใช้กุ้งจริงและตัวเลขผลผลิตกุ้งที่ผลิตได้แท้จริง ผลผลิตกุ้งส่วนที่ (เกษตรกรเป็นเจ้าของ) นำฝากห้องเย็นไว้ค่าใช้จ่ายในการฝากเก็บในห้องเย็นในระยะเวลา 3 เดือน 2. มาตรการที่ 2 ระยะกลาง ขึ้นกับสถานการณ์และภาวะความต้องการของตลาดทั้งต่างประเทศและภายในประเทศ โดยตลาดภายในประเทศสร้างความร่วมมือจาก 3 กระทรวง คือ กระทรวงเกษตรและสหกรณ์ กระทรวงพาณิชย์ และกระทรวงคมนาคม สร้างระบบภายในประเทศโดยวางระบบการกระจายผลผลิตทางการเกษตรให้พร้อมกันทั่วประเทศ 3. มาตรการที่ 3 ลดต้นทุน โดยสั่งการให้กรมประมงทำหนังสือถึงกระทรวงมหาดไทยเพื่อเสนอต่อการไฟฟ้าส่วนภูมิภาคหรือหน่วยงานที่เกี่ยวข้องในการปรับเปลี่ยนการใช้ไฟฟ้าของผู้เลี้ยงกุ้งให้เป็นผู้ใช้ประเภท เกษตรกร |
| เมื่อวันที่ 9 เม.ย. 2563 กระทรวงเกษตรและสหกรณ์เห็นชอบให้กรมประมงดำเนินโครงการรักษาเสถียรภาพราคากุ้งปี 2563 (เดือนพฤษภาคม – กรกฎาคม 2563) เพื่อช่วยเหลือภาคอุตสาหกรรมกุ้งทะเลจากผลกระทบให้สามารถรักษาฐานการผลิตกุ้งทะเลและอาชีพของทุกภาคส่วน และรักษาเสถียรภาพราคากุ้งทะเล มีเป้าหมายปริมาณผลผลิตกุ้งทะเลที่ห้องเย็นรับซื้อจากเกษตรกรรวม 45,900 ตัน (เฉลี่ยเดือนละประมาณ 15,300 ตัน) ประกอบด้วย กุ้งแวนนาไม 45,000 ตัน และกุ้งกุลาดำ 900 ตัน มีจำนวนเกษตรกรที่เข้าร่วมโครงการไม่น้อยกว่า 4,590 คน และจำนวนห้องเย็นและโรงงานแปรรูปที่เข้าร่วมโครงการไม่น้อยกว่า 20 โรง ดำเนินงานในจังหวัดที่เป็นแหล่งเพาะเลี้ยงกุ้งทะเล โครงการฯ จะงบประมาณเร่งด่วนจากรัฐบาลวงเงินไม่เกิน 2,000 ล้านบาท |
| กระทรวงการคลัง | เมื่อวันที่ 7 เม.ย. 2563 ที่ประชุมคณะรัฐมนตรีมีมติให้งบประมาณเบื้องต้น 15,000 บาท กับหัวหน้าครอบครัวเกษตรกร 9 ล้านครัวเรือน ซึ่งจะเป็นการจ่ายเงินแค่ครั้งเดียวโดยจะยึดโยงข้อมูลที่เกษตรกรขึ้นทะเบียนเกษตรกรกับกรมวิชาการเกษตร กระทรวงเกษตรและสหกรณ์ก่อนหน้านี้ และตรวจสอบกับฐานข้อมูลของธนาคารเพื่อการเกษตรและสหกรณ์การเกษตร (ธ.ก.ส.) โดย จะแบ่งเกษตรกรเป็น 2 กลุ่ม คือ (1) เกษตรกรที่มีทะเบียนเกษตรกรในฐานข้อมูลอยู่แล้วให้โอนเข้าบัญชีเกษตรกรได้ทันที ซึ่งตอนนี้มีข้อมูลอยู่ 7.5 ล้านครัวเรือน และ (2) เกษตรกรที่ยังไม่มีชื่อต้องขึ้นทะเบียนใหม่  ทั้งนี้ กรณีเกษตรกรรายเดิม (รายเดิม/ที่ดินแปลงเดิม) สามารถปรับปรุงทะเบียนเกษตรกร ผ่านแอพพลิเคชั่นสมุดทะเบียนเกษตรกรดิจิทัล หรือ Farmbook ได้ แต่กรณีเป็นเกษตรกรที่ไม่เคยขึ้นทะเบียนเกษตรกร (เกษตรกรรายใหม่/แปลงใหม่) หรือเป็นเกษตรกรที่เคยขึ้นทะเบียนแล้ว ที่ต้องการเพิ่มข้อมูลพื้นที่เพาะปลูกใหม่ (เกษตรกรรายเดิม/ แปลงใหม่) ให้ส่งเอกสารลงทะเบียนให้ผู้นำชุมชนรวบรวมให้เจ้าหน้าทีกรมส่งเสริมการเกษตร (ไม่สามารถดำเนินการผ่านแอพลิเคชั่นได้) |
| กระทรวงศึกษาธิการ | เมื่อวันที่ 1 เม.ย. 2563 กระทรวงศึกษาธิการมอบหมายให้วิทยาลัยเกษตรและเทคโนโลยี และวิทยาลัยประมง 47 แห่ง เร่งเตรียมความพร้อมเพื่อดำเนินโครงการอาชีวศึกษาเกษตรเพื่อการพัฒนาอาหารปลอดภัย โรงเรียนปลอดภัย (Safety Food Safty School by Archeeva) เพื่ออบรมหลักสูตรอาชีพระยะสั้นเร่งด่วน (Upskill Reskill Online&Offline / #CodingforFarm) แบบ Physical distancing เพื่อบรรเบาผลกระทบสถานการณ์ Covid-19 ตั้งเป้าหมายจะอบรม 56,400 ฝีมือแรงงานเกษตรและประมง ที่ได้รับผลกระทบ และประชาชนทั่วไป ซึ่งจะนำไปสู่การดำรงชีพในระยะวิกฤต และระยะยาว จนถึงการเป็นผู้ประกอบกิจการเกษตรในอนาคตอย่างยั่งยืน เพื่อการผลิตอาหารปลอดภัย เพื่อตนเอง เพื่อชุมชน ตลอดจนผู้บริโภค ทั้งในและนอกประเทศ |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 17 เม.ย. 2563